Õppekavaga tutvunud ja arvamust avaldanud:

Õppenõukogu: 27.08.2019 nr 1-5/6/2018-2019

hoolekogu 29.10.2019 nr 1-4/1/2019-2020

õpilasesindus: 7.10.2019 nr 3-2019

******

***Kanna vaimu, tõsta rammu!***

Illuka Kooli põhikooli astme

õppekava

Illuka 2019

**SISUKORD**

[1. ÕPPEKAVA ÜLDSÄTTED 4](#_Toc17612214)

[2. PÕHIKOOLI ÕPPEKAVA ÜLDOSA 5](#_Toc17612215)

[2.1 Kooli väärtused ja eripära 5](#_Toc17612216)

[3. ÕPPE-EESMÄRGID JA ÕPPEAJA KESTUS 7](#_Toc17612217)

[3.1 Õppe eesmärgid 7](#_Toc17612218)

[3.2. Õppeaja kestus 8](#_Toc17612219)

[4. ÕPPEKORRALDUS JA KOOLI TUNNIJAOTUSPLAAN 8](#_Toc17612220)

[4.1 Õpilase õppekoormuse kujundamise põhimõtted 8](#_Toc17612221)

[4.2 Tunnijaotusplaan, õppeainete loend ja maht põhikoolis 8](#_Toc17612222)

[4.3 Õppeainete vahelise lõimingu põhimõtted 8](#_Toc17612223)

[5. KOOLI ÕPPEKAVA VÄLISE ÕPPIMISE VÕI TEGEVUSE ARVESTAMINE KOOLIS ÕPETATAVA OSANA 10](#_Toc17612224)

[6. ÜLDPÄDEVUSTE KUJUNDAMISEKS JA ÕPIKESKKONNA MITMEKESISTAMISEKS KAVANDATUD TEGEVUSED 11](#_Toc17612225)

[7. LIIKLUSKASVATUSE TEEMAD KOOLIASTMETI 12](#_Toc17612226)

[8. LOOVTÖÖ TEMAATIKA VALIKU, JUHENDAMISE, TÖÖ KOOSTAMISE JA HINDAMISE KORD 13](#_Toc17612227)

[9. ÕPILASTE ARENGU JA ÕPPIMISE TOETAMINE JA HINDAMINE 14](#_Toc17612228)

[9.1 Kasutatav hindesüsteem 14](#_Toc17612229)

[9.2 Hindamisest teavitamine 16](#_Toc17612230)

[9.3 Teadmiste ja oskuste hindamise korraldus 16](#_Toc17612231)

[9.4 Järelevastamise või järeltööde sooritamise toimumise kord 17](#_Toc17612232)

[9.5 Kokkuvõtva hindamise põhimõtted 17](#_Toc17612233)

[9.6 Hinde vaidlustamine 18](#_Toc17612234)

[9.7 Õpilase järgmisse klassi üleviimine 18](#_Toc17612235)

[9.8 Õpilase klassikursust kordama jätmine 19](#_Toc17612236)

[9.9 Põhikooli lõpetamine 19](#_Toc17612237)

[9.10 Käitumise ja hoolsuse hindamine 20](#_Toc17612238)

[9.11 Lõppsätted 20](#_Toc17612239)

[10. ÕPILASTE JUHENDAMISE JA HARIDUSLIKE ERIVAJADUSTEGA ÕPILASTE ÕPPEKORRALDUSE PÕHIMÕTTED, TUGITEENUSTE RAKENDAMISE KORD 21](#_Toc17612240)

[10.1 Individuaalse õppekava koostamine või muu tugisüsteemi määramine õpilasele, et aidata omandada nõutavad teadmised ja oskused 22](#_Toc17612241)

[11. KARJÄÄRIÕPE, SH KARJÄÄRIINFO JA KARJÄÄRINÕUSTAMINE 23](#_Toc17612242)

[12. ÕPILASE JA VANEMA TEAVITAMINE NING NÕUSTAMINE 24](#_Toc17612243)

[13. ÕPETAJATE KOOSTÖÖ JA TÖÖ PLANEERIMISE PÕHIMÕTTED 24](#_Toc17612244)

[14. KOOLI ÕPPEKAVA UUENDAMINE JA TÄIENDAMINE 25](#_Toc17612245)

[14.1 Kooli õppekava muutmise algatamine 25](#_Toc17612246)

[14.2 Kooli õppekava muudatuste ettevalmistamine 25](#_Toc17612247)

# **ÕPPEKAVA ÜLDSÄTTED**

1. Õppekava põhikoolile koosneb järgmistest osadest:
2. õppekava üldosast;
3. ainevaldkondade õppeainete ainekavadest põhikoolile, milles on esitatud õppeainete õpitulemused ja õppesisu kirjeldused klassiti;

Kooli õppekava on koolis õpingute (õppe- ja kasvatustegevuse) alusdokument, mis on koostatud riiklike õppekavade alusel tulenevalt põhikooli- ja gümnaasiumiseaduse § 17 lõikest 1 ja põhikooli riikliku õppekava § 24 lõikest 1, milles eelkõige tuuakse välja kooli eripärast tulenevad valikud riiklike õppekavade raames ning milles kirjeldatakse õppe rõhuasetused ja tegevused õppekava täitmiseks.

1. Kooli õppekava koostamisel on lähtutud põhikooli- ja gümnaasiumiseadusest, riiklikust õppekavast, haridus- ja teadusministri 12. oktoobri 2011. a määrusest nr 62 „Õpilasuurimuse ja praktilise töö ettevalmistamise ning hindamise tingimused ja kord“ § 1 lõikest 3.
2. Kooli õppekava on väljundipõhine, milles kõrgeim õpiväljund on omandatud üldpädevused, so suutlikkus asjatundlikult, loovalt, ettevõtlikult ja paindlikult toimida teatud tegevusalal või - valdkonnas, perekonnas, tööl, avalikus elus, kultuurikandjana. Üldpädevused on kirjeldatud põhikoolile põhikooli riikliku õppekava § 4 lõikes 4. Üldpädevused on valdkonna- ja aineülesed ja nende kujunemise tagamine õpilastel on kõigi koolis tegutsevate isikute ühine eesmärk.
3. Väljundipõhises õppes on rõhuasetus õpilaste poolt õppimise kaudu õppeprotsessi lõpuks omandatavate õpitulemuste/pädevuste omandamisel ja nende hindamisel. Õpilastel lastakse demonstreerida õpitulemuste/pädevuste omandatust võimalikult erinevates olukordades tulenevalt õpitulemuse väljundverbist ja antakse soorituste kohta tagasisidet tuues välja õpilase tugevaid külgi ja vajakajäämisi ning andes soovitusi edaspidisteks tegevusteks, mis toetavad õpitulemuse/pädevuse omandamist. Kooli õppekavas esitatud õppesisule pühendatakse arvestatav hulk aega, lähenedes õppesisule mitmekesiselt, nii et õpilased õpivad õpitut kasutama erinevates situatsioonides. Õppesisu käsitluses teeb valiku aineõpetaja, arvestusega et klassiti kirjeldatud õpitulemused, üld- ja valdkonnapädevused oleksid saavutatud.
4. Väljundipõhise õppe õpikäsitlus väljendub selles, et õpetamine on õpilase vaimse, sotsiaalse ja füüsilise õpikeskkonna organiseerimine viisil, et õpilane saavutab õppekavas kavandatud õpitulemused/pädevused.
5. Õppetegevus koolis on tervikuna korraldatud viisil, et saaks toetatud iga õppija individuaalne ja sotsiaalne areng ning toimuks õpioskusi, loovust ja ettevõtlikkust arendav õppimine.

# **PÕHIKOOLI ÕPPEKAVA ÜLDOSA**

# **Kooli väärtused ja eripära**

Illuka Koolis toimub kogu kooli õppe- ja kasvatusprotsess koostöös koduga. Sihiks on aidata kaasa õpilaste kasvamisele loovateks ja mitmekülgseteks isiksusteks, kes suudavad ennast täisväärtuslikult teostada erinevates rollides: perekonnas, tööl ja avalikus elus. Koostöös koduga:

Toetatakse võrdsel määral õpilase vaimset, füüsilist, kõlbelist, sotsiaalset ja emotsionaalset arengut ning luuakse tingimused õpilaste erisuguste võimete tasakaalustatud arenguks ja eneseteostuseks.

Aidatakse õpilasel jõuda selgusele oma huvides, kalduvustes ja võimetes ning tagatakse valmisolek õpingute jätkamiseks järgneval haridustasemel ja elukestvaks õppeks.

Luuakse alus enese määratlemisele eneseteadliku isiksusena, perekonna, rahvuse ja ühiskonna liikmena, kes suhtub sallivalt ja avatult maailma ja inimeste mitmekesisusse.

1. Sellest tulenevalt on Illuka Kooli **visioon**: Illuka Kool võimaldab lastele konkurentsivõimelist haridust rahulikus, turvalises ning õppimist motiveerivas keskkonnas, olles vaimsuse ja traditsioonide kandjaks. Toetame lapse igakülgset arengut ja loome eeldused elus toimetuleva ja enesearenguks avatud isiksuse kujunemiseks.
2. Illuka Kooli **missioon:** Parim koht kasvamiseks, arenemiseks ja õppimiseks!
3. Kooli **moto** „Kanna vaimu, tõsta rammu!“
4. Kooli **väärtused** (Joonis 1) on olulised nii käitumishoiakute kujundamiseks, reeglite ja põhimõtete teadvustamiseks, valikute ja otsuste tegemiseks, õppetööprotsessi planeerimiseks kui ka õppetöövälise tegevuse kavandamiseks. Illuka Kooli väärtused on koostöö, ettevõtlikkus, loovus, keskkonnahoid ja tervis.



**Joonis 1.** Illuka Kooli väärtused

* **Koostöö**

Eduka õppe ja kasvatuse huvides valitseb tõhus koostöö koolikogukonna kõigi osapoolte vahel, samuti tehakse ühistööd teiste koolide ja välispartneritega.

* **Ettevõtlikkus**

Ettevõtlikkus on hoiak, mida iseloomustavad loov ja uuenduslik mõtlemine, saavutusvajadus ja arukas juhtimine. Väärtustame jätkusuutlikku hoiakut, mida iseloomustavad uuenduslik, julge ja kriitiline mõtlemine ning eneseteostusvajadus. Ettevõtlik õpilane, õpetaja ja koolitöötaja on avatud, tahab ja oskab leida uusi ideid, julgeb eksida ning oskab eksimustest õppida.

* **Loovus**

Loovus oma paljudes väljendusvormides on tihedalt seotud kõigi inimtegevuse valdkondadega. Loov eluhoiak tähendab avatust uutele kogemustele, muljetele, vastuvõtlikkust ning püüdu oma võimeid kasutada ja arendada. Mitmesuguseid olukordi ja ülesandeid lahendatakse leidlikult erinevate võtete ja vahenditega

* **Keskkonnahoid**

Aineõpetuse, hoiakute kujundamise ning eluliste oskuste õpetamise toel omandab õpilane veendumuse sotsiaalse ja loodusliku keskkonna hoidmise ning säästmise vajalikkusest.

* **Tervis**

Tähtsustame füüsilist aktiivsust ja tervist säästvat eluviisi. Meile on tähtis nii õpilaste kui kooli töötajate tervis. Pöörame tähelepanu vaimse, füüsilise, sotsiaalse tervise hoidmisele ja edendamisele ning tervislike harjumuste kujunemisele.

1. Kooli eripära väljendub avatud õpikeskkonnaga kooliks olemises, kus edendatakse loovust ja innovaatilisi õppemeetodeid, mis on suunatud õpilaste motivatsiooni ja tulemuslikkuse suurendamisele. Mõisakoolina naudime mittestandardset kooliinterjööri. Meil on omapärane koolimaja, hubased ruumid ja kena park. Ainetetunde on võimalik läbi viia õues, kooli lähiümbruses: pargis, metsas, soos, järvede ääres. Osaleme Kiusamisvaba Kooli ja Ettevõtliku Kooli programmis. Koolis alustatakse inglise keele õpetust 2.klassist. Valikained: liiklusõpetus (3.kl), KiVa (kiusamisvaba) tund 4.kl, arvutiõpetus 4., 5., 7.klass, kodulugu (mõisa ja kodukoha ajalugu) 5.kl, karjääriõpetus – 8. ja 9.kl.

Õppe kavandamisel ja korraldamisel keskendutakse eelkõige õpilaste praktilise intelligentsuse kujunemise toetamisele kõikides üldpädevustes. Karjääriõpetuse ning koduloo raames tehakse koostööd kohalike ettevõtetega.

# **ÕPPE-EESMÄRGID JA ÕPPEAJA KESTUS**

## **3.1 Õppe eesmärgid**

1. Kooli lõpetanud õpilane on omandanud üld-, kooliastme- ja ainevaldkonnapädevused
2. Õppe- ja kasvatuse aineüleseks eesmärgiks on põhikooli riikliku õppekava § 4 lõikes 4 esitatud üldpädevuste, põhikooli riiklikus õppekavas §-s 7, 9 ja 11 kooliastmeti kirjeldatud pädevuste ning põhikooli riikliku õppekava ainevaldkonnakavades esitatud valdkonnapädevuste kujunemine, arvestades Euroopa Parlamendi ja nõukogu 18. detsembri 2006. a soovituses „Võtmepädevuste kohta elukestvas õppes“ sätestatut.
3. Kooli lõpetanud õpilane on saavutanud riiklikes õppekavades esitatud õpitulemused.
4. Põhikooli lõpetanu õpitulemused on kooskõlas kvalifikatsiooniraamistiku 2. tasemel kirjeldatud üldnõuetega: õpilasel, kes lõpetab põhikooli, on teadmised ainevaldkonna-alaste faktide kohta, põhilised kognitiivsed ja praktilised oskused vastava teabe kasutamiseks, et täita ülesandeid ja lahendada tavalisi probleeme, kasutades lihtsaid reegleid ja töövahendeid ning suutlikkus töötada ja õppida juhendamisel, kuid mõningase iseseisvusega.
5. Kool toetab iga õpilase individuaalset arengut.
6. Põhikooli õpilasel, kes on läbinud kooli õppekava, on kujunenud põhilised väärtushoiakud ning õpilane mõistab oma tegude aluseks olevaid väärtushinnanguid ja tunneb vastutust tegude tagajärgede eest. On loodud alus enese määratlemisele eneseteadliku isiksusena, perekonna, rahvuse ja ühiskonna liikmena, kes suhtub sallivalt ja avatult maailma ja inimeste mitmekesisusse. Põhikooli õpilased on jõudnud selgusele oma huvides, kalduvustes ja võimetes ning omavad valmisolekut õpingute jätkamiseks järgneval haridustasemel ja elukestvaks õppeks. Põhikooli lõpetanud noorukil on arusaam oma tulevastest rollidest perekonnas, tööelus, ühiskonnas ja riigis.

## **3.2. Õppeaja kestus**

1. Põhikoolis on nominaalseks õppeaja kestuseks 9 aastat.

# **ÕPPEKORRALDUS JA KOOLI TUNNIJAOTUSPLAAN**

## **4.1 Õpilase õppekoormuse kujundamise põhimõtted**

1. Põhikooli- ja gümnaasiumiseaduse § 25 lõikes 2 on sätestatud põhikooli õpilase suurim lubatud nädala õppekoormus tundides. Põhikooli riikliku õppekava § 15 lõikes 3 on sätestatud põhikooli kohustuslike õppeainete nädalatundide arv. Tulenevalt põhikooli riiklikus õppekavas esitatud kohustuslikest nädalatundide arvust ning lubatud vabast tunniressursist, mis jääb kohustusliku ja maksimaalselt lubatu vahele, on koostatud tunnijaotusplaan

## **Tunnijaotusplaan, õppeainete loend ja maht põhikoolis**

1. Kõik tunnijaotusplaanis (tabel 1) esitatud õppeained on õpilasele kohustuslikud.
2. Valikained põhikoolis valib kool ning nende õpetamine toimub vaba tunniressursi arvelt pidades silmas põhikooli- ja gümnaasiumiseaduse § 25 lõikes 2 sätestatud suurimat lubatud õppekoormust nädalas.
3. A-võõrkeelena õpetatakse inglise keelt, B-võõrkeelena vene keelt.
4. Vaba tunniressursi arvelt saab valikainetena õppida inglise keelt (2.kl), liiklusõpetust (3.kl), KiVA õpetust (4.kl), arvutiõpetust (4., 5. ja 7.kl), kodulugu (5.kl), karjääriõpetust (8.-9.kl).

## **4.3 Õppeainete vahelise lõimingu põhimõtted**

1. Valdkonnasisesed ja õppeainete lõimingu võimalused teiste ainevaldkondadega on kirjeldatud riikliku õppekava ainevaldkonna kavades. Õpetaja arvestab nende võimalustega õppetöö planeerimisel ja läbiviimisel.

**Tabel 1. Tunnijaotusplaan I – III kooliastmes**



# **5. KOOLI ÕPPEKAVA VÄLISE ÕPPIMISE VÕI TEGEVUSE ARVESTAMINE KOOLIS ÕPETATAVA OSANA**

1. Põhikooli- ja gümnaasiumiseaduse § 17 lõike 4 kohaselt võib kool õpilase või piiratud teovõimega õpilase puhul vanema ja direktori või direktori volitatud pedagoogi kokkuleppel arvestada kooli õppekava välist õppimist või tegevust, sealhulgas õpinguid mõnes teises üldhariduskoolis koolis õpetatava osana, tingimusel et see võimaldab õpilasel saavutada kooli või individuaalse õppekavaga määratletud õpitulemusi.
2. Kui kooli õppekava välist õppimist või tegevust arvestatakse koolis õpetatava osana, siis peab olema aru saada, millise õppimise põhjal on seda tehtud ja milliste õpitulemuste saavutamisel on kooli õppekava välist õppimist või tegevust arvestatud.
3. Keskne põhimõte on, et lähtutakse õpitu sisust ja õpitulemustest, mitte sellest, kelle juures ja kus õpilane õppis või tegevusi sooritas. Koolil on õigus nõuda täiendavaid materjale, kui tõendusmaterjal pole piisav. Täiendavat materjali ei küsita selle kohta, kes õpetas või kus õpiti. Täiendav materjali vajadus on seotud sellega, et paremini mõista, kas taotletavad õpitulemused on omandatud. Väljundipõhises õppes ei ole keskne küsimus selles, kuidas ja kus mingi pädevus või õpitulemus omandati, vaid pigem selles, kas see pädevus või õpitulemus on olemas ja kuidas selle olemasolu on võimalik hinnata. Kooli õppekava välist õppimist või tegevust ei hinnata mitte kogemuse, vaid sellest toimunud õppimise põhjal. Õpitu peab kokku sobima nende õpitulemustega, mille saavutamist taotletakse. Kindlasti peab õpitu olema määratletav ka tasemega. Põhikoolis arvestatakse samal haridustasemel või kõrgemal tasemel omandatut. On oluline, et mujal õpitu oleks sisuliselt sobiv õppekavaga, mille järgi õpilane koolis õpib.
4. Kooli õppekavaväliste õpingute või tegevuste arvestamine kooli õppekava osana võimaldab suurendada õpilaste, sealhulgas erivajadustega õpilaste hariduslikku mobiilsust ning avardada võimalusi kooliväliseks õppeks. Mujal õppimine annab paindlikuma võimaluse hariduse omandamiseks ja andekamatele õpilastele võimaluse ennast teostada. Kooli õppekavavälise õppe või tegevuse arvestamisel loetakse tulemused samaväärseks õppekava läbimisel saavutatud õpitulemustega.
5. Kooli õppekavaväliste õpingute või tegevuste arvestamine kooli õppekava osana on protsess, mis koosneb järgmistest etappides: taotleja nõustamine, taotluse koostamine ja esitamine direktorile, taotluse hindamine, direktori otsus, (vajadusel) otsuse vaidlustamine ja vaidemenetlus.
6. Kooli õppekavaväliste õpingute või tegevuste arvestamisel tagatakse kvaliteet selle kaudu, et uuritakse õpilase esitatud õpitulemuste omandatuse tõendamist võimaldavaid materjale ning nende vastavust õpitulemustega, mille arvestamist taotletakse. Hindamisel eristatakse otseseid ja kaudseid tõendeid. Kooli õppekavaväliste õpingute või tegevuste arvestamise hindamine toetub vaid tõendusmaterjalidele. Tõendusmaterjalideks võivad olla primaarsed tõendusmaterjalid (töönäidised, kirjutatud projektid, uurimistööd, artiklid, kavandid, projekti ja/või uurimistöö aruanded jm, mis otseselt tõestavad taotleja pädevusi või õpitulemusi), sekundaarsed tõendusmaterjalid (õpisoorituste tõend või hinneteleht, juhendaja või kogenud kolleegi hinnang, õppeaine kava, kus on kirjas õppeaine/kursuse eesmärgid, õpitulemused, sisu lühikirjeldus, maht tundides, tõendus tegevuste sooritamise kohta) või narratiivsed tõendusmaterjalid (igasugused oma õppimise ning tegevuse analüütilised käsitlused, kus taotleja seostab õpitut taotletava õppeaine õpitulemustega, taotleja kogemuse-alane refleksioon). Tavaliselt on tõendusmaterjalid omavahel kombineeritud. Õppe- ja arendusjuhil on õigus nõuda täiendavaid tõendusmaterjale, kui esitatud tõendusmaterjalid ei ole piisavad õpitulemuse omandatuse tõendamiseks.
7. Täisealisel õpilasel või piiratud teovõimega õpilase puhul vanemal tuleb esitada taotlus vabas vormis kooli õppekavaväliste õpingute või tegevuste arvestamise taotlemiseks. Koos taotlusega esitatakse ka vastav tõendusmaterjal. Tõendusmaterjal võib olla vormistatud õpimapina. Enne taotluse esitamist toimub õpilase või piiratud teovõimega õpilase puhul vanema nõustamine taotluse esitamise ja nõutavate tõendusmaterjalide vormistamise ja esitamise kohta. Nõustamist viib läbi kooli õppe- ja arendusjuht.

# **ÜLDPÄDEVUSTE KUJUNDAMISEKS JA ÕPIKESKKONNA MITMEKESISTAMISEKS KAVANDATUD TEGEVUSED**

1. Üldpädevuste kujundamiseks ja õpikeskkonna mitmekesistamiseks on koolis kavandatud järgmised tegevused, mis kirjeldatakse konkreetsemalt kooli üldtööplaanis kooskõlas haridus-ja teadusministri 25. augusti 2010. a määruse 52 „Kooli õppe- ja kasvatusalastes kohustuslikes dokumentides esitatavad andmed ning dokumentide täitmise ja pidamise kord“ §-ga 4.
2. Tegevuste kavandamine üldpädevuste kujundamiseks ja õpikeskkonna mitmekesistamiseks kooli tasandil on õppe- ja arendusjuhi tööülesanne, kaasates kõiki kooli töötajaid.
3. Ülekoolilised üritused:
4. õppekäigud ja ekskursioonid, mis toetavad ainevaldkonnaüleste pädevuste kujunemist;
5. õpilasuurimusi, praktilisi töid tutvustavad üritused;
6. traditsioonilised ülekoolilised üritused, mis toimuvad igal õppeaastal;
7. kooli ja kalendritähtpäevaga seotud üritused (näiteks aktused, õpetajate päeva tähistamisega seotud üritused, jms);
8. heategevusüritused;
9. kontserdid ja teatrikülastused;
10. spordiüritused ja loodusmatkad;

# **7. LIIKLUSKASVATUSE TEEMAD KOOLIASTMETI**

1. Üldised teadmised ja oskused ohutuks liiklemiseks

Vastavalt liiklusseaduse § 4 lõikele 1 on liikluskasvatuse eesmärk kujundada üksteisega arvestavaid liiklejaid, kellel on:

1. ohutu liiklemise harjumused ja kes tajuvad liikluskeskkonda ning hoiduvad käitumast teisi liiklejaid ohustavalt ja liiklust takistavalt;
2. teadmised ja oskused, mis toetavad nende endi ja teiste liiklejate toimetulekut ja ohutust mitmesugustes liiklusolukordades nii jalakäija, sõitja kui ka juhina.
3. Kooli rolliks on vastavalt liiklusseaduse § 4 lõikele 2 viia läbi laste liikluskasvatust ja valmistada õpilasi ette ohutuks liiklemiseks.
4. Kooli poolt läbiviidav liikluskasvatus toimub vastavalt ja kooskõlas Vabariigi Valitsuse 20. oktoobri 2011. a määrusega nr 136 „Laste liikluskasvatuse kord“.
5. Liikluskasvatuse teemad on tuletatud põhikooli riikliku õppekava läbivast teemast „Tervis ja ohutus“ ning liikluskasvatus.ee veebilehel esitatud soovitustest liikluskasvatuse osas ning liiklusseadusest ja selle alusel antud määrusest „Laste liikluskasvatuse kord“.

|  |  |
| --- | --- |
| **Liikluskasvatuse teemad** | **Liikluskasvatuse ulatus tundides õppeaastas klassi kohta** |
| Jalakäija liiklusreeglid | 4 |
| Ohutu liikluskäitumine | 2 |
| Liikluses kehtivate normide järgimine ja kaasliiklejatega arvestamine | 1 |
| Liikluse reeglitest tulenevad õigused, kohustused ja vastutus | 1 |
| **Kokku:** | **8** |

1. Eelnimetatud liikluskasvatuse teemasid käsitletakse integreerituna ainetundides ning detailsemalt tegevuste tasandil kavandatakse õpetajate poolt õpitegevust kavandades.

# **8. LOOVTÖÖ TEMAATIKA VALIKU, JUHENDAMISE, TÖÖ KOOSTAMISE JA HINDAMISE KORD**

1. Põhikooli lõpetamise tingimuseks on, et õpilane on III kooliastmes sooritanud loovtöö, mis lähtub läbivatest teemadest või on õppeaineid lõimiv ning tähendab uurimust, projekti, kunstitööd või muud taolist. Uurimus eeldab materjali kogumist, analüüsimist/süstematiseerimist ja üldistamist ning järelduste tegemist. Projekt eeldab projekti kavandamist, läbiviimist ja tagasisidestamist. Kunstitöö eeldab idee loomist ja teose valmistamist. Õpilasfirma eeldab toodet, mida õpilasfirma pakub.
2. Loovtöö on õpilase kavandatud, teostatud ja esitletud töö, mis on teostatud juhendamisel. Loovtöö järgib esteetilisi ja eetilisi väärtusi ning tal on füüsiline väljund, mis on teistele esitletav. Loovtööna ei esitata ainekava raames ettenähtud tööd. Loovtööks loetakse tööd, mis ületab ainekavas ettenähtud nõudeid.
3. Loovtöö võib teha nii individuaalselt kui ka rühmatööna.
4. Loovtöö teemavalikus lepivad kokku õpilane ja juhendaja, kaasates vajadusel teisi õpetajaid. Teemavalik peab sisaldama selgitust, mis võimaldab mõista, kuidas on loovtöö seotud läbiva teemaga ja/või milliseid õppeaineid on loovtöö lõimiv ning kirjeldama väga lühidalt tööprotsessi ja tulemust.
5. Loovtöö tegemist ja sooritamist koordineerib õppe- ja arendusjuht, kaasates vajadusel kooli töötajaid.
6. Loovtöö loetakse sooritatuks kui õpilane on loovtöö esitlenud ettekandena. Esitlused toimuvad projektinädala lõppedes. Loovtööd hinnatakse hinnangutega „arvestatud“ või „mitte arvestatud“.
7. Loovtöö sooritatakse 8. klassis. Mõjuval põhjusel võib loovtööd sooritada ka muul ajal (näiteks 7. klassis), kuid mitte hiljem kui 9. klassi kolmandal trimestril.

# **9. ÕPILASTE ARENGU JA ÕPPIMISE TOETAMINE JA HINDAMINE**

## **Kasutatav hindesüsteem**

1. 1. ja 2. klassi õpilase teadmistele ja oskustele antakse sõnaline, suuline ja/või kirjalik hinnang lähtuvalt tema arengust, kooliastme pädevusest ja õpioskuste kujunemisest, õpiprotsessis osalemisest ning õpitulemustest. Vähemalt üks kord nädalas antakse õpilasele igas aines kujundavat tagasisidet. 1. ja 2. klassis kasutatav kokkuvõttev sõnaline hindamine toimub kolm korda õppeaastas (trimestrite kaupa). Kokkuvõtvas hinnangus kajastub selgelt, kuivõrd taotletud õpitulemused on saavutatud.
2. 1. või 2.klassi õpilase koolist lahkumisel teisendatakse jooksva õppeaasta sõnalised hinnangud, mis on aluseks õpilase järgmisse klassi üleviimisel, „Põhikooli- ja gümnaasiumiseaduses“ § 29 lõikes 2 sätestatud hindeskaalasse.
3. Ainealaste teadmiste ja oskuste hindamise tulemusi väljendatakse 3. - 9. klassis kokkuvõtval hindamisel eristava (numbriline) ja mitteeristava (arvestatud/mittearvestatud) hindamisega. Hindamiskriteeriumiteks on õpilase õppe aluseks oleva õppekavaga taotletavad õpitulemused. Hindamisel võrreldakse õpitulemuste omandatust ja õpilase arengut õpilase varasemate tulemustega. **Iga hinde (nii eristava kui ka mitteeristava) juurde saab õpilane tagasisidet oma arengu kohta nii õppeprotsessis kui ka kokkuvõtvalt.**
4. **Eristav hindamine** on kokkuvõtva hindamise viis, mille puhul antakse õpitulemuste saavutatuse kohta tagasisidet numbriskaalal „5“‒“1“, millest viis taset „5“‒“3“ on positiivsed ja kaks taset „2“-„1“ on negatiivsed (tabel 1):

* *„Suurepärane“:* õpilane on omandanud kirjeldatud õpitulemused, mis võimaldavad tal teadmisi ja oskusi iseseisvalt rakendada (kui kasutatakse punktiarvestust, siis 90%–100% maksimaalsest punktisummast) – 5;
* „5” ehk *„väga hea”* hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad õpilase õppe aluseks olevatele taotletavatele õpitulemustele täiel määral ja ületavad neid;
* „4” ehk *„hea”* hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused vastavad üldiselt õpilase õppe aluseks olevatele taotletavatele õpitulemustele;
* „3” ehk *„rahuldav”* hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused võimaldavad õpilasel edasi õppida või kooli lõpetada ilma, et tal tekiks olulisi raskusi hakkamasaamisel edasisel õppimisel või edasises elus;
* „2” ehk *„puudulik”* hinnatakse vaadeldava perioodi või vaadeldava temaatika õpitulemuste saavutatust, kui õpilase areng nende õpitulemuste osas on toimunud, aga ei võimalda oluliste raskusteta hakkamasaamist edasisel õppimisel või edasises elus;
* „1” ehk *„nõrk”* hinnatakse vaadeldava perioodi või vaadeldava temaatika õpitulemuste saavutatust, kui saavutatud õpitulemused ei võimalda oluliste raskusteta hakkamasaamist edasisel õppimisel või edasises elus ning kui õpilase areng nende õpitulemuste osas puudub.

Tabel 1. Hindamisskaala

|  |  |  |
| --- | --- | --- |
| **Nimetus** | **Hinne** | **Protsent** |
| Väga hea | **„5“** | **90%–100%** |
| Hea | **„4“** | **75%–89%** |
| Rahuldav | **„3“** | **50%–74%** |
| Puudulik | „2“ | 20%–49% |
| Kasin | „1“ | 0% - 19% |

1. **Mitteeristava hinde** kujunemisel võetakse aluseks tagasiside selle kohta, millises mahus on õpilane omandanud teadmised ja oskused ning mil määral on tal kujunenud oskused omandatud teadmisi iseseisvalt tava- ja uutes olukordades rakendada ja analüüsida, tehtud järeldusi ja otsuseid kriitiliselt hinnata ning luua uusi seoseid.

Hinnatakse õpilaste püüdlikkust, osalemist õppeprotsessis ja teoreetilisi teadmisi. Arvestuse saamiseks tuleb ära teha kõik olulised õpiülesanded.

* *"AR" ehk arvestatud* saab õpilane, kelle suuline vastus (esitus), kirjalik töö, praktiline tegevus või selle tulemus on kooli õppekavas märgitud piisavaks õpitulemuseks (50%- 100%).
* *"MA" ehk mitte arvestatud* saab õpilane, kelle suuline vastus (esitus), kirjalik töö, praktiline tegevus või selle tulemus on kooli õppekavas märgitud piisavast õpitulemusest madalamal tasemel (0%- 49%).

1. Mitteeristavat hindamist kasutatakse õpilaste teadmiste ja oskuste hindamisel järgmistes ainetes:

* Kunst (3.kl)
* Muusika (3.kl)
* Tööõpetus (3.kl)
* Kehaline kasvatus (3.kl)
* Inimeseõpetus (3.kl)
* Liiklusõpetus (3.kl)
* Arvutiõpetus (4.kl)
* KiVa tund (4.kl)
* Karjääriõpetus (8.kl)

## **Hindamisest teavitamine**

1. Õpitulemuste, käitumise ja hoolsuse hindamise põhimõtteid ja korda tutvustab õpilastele klassijuhataja õppeaasta algul.
2. Õpilast ja tema vanemat teavitab kool hindamisest e-päevik Stuudiumi vahendusel.
3. Lapsevanemal või eestkostjal (edaspidi lapsevanem) on õigus saada teavet oma lapse hinnete kohta Stuudiumist, klassi- ja aineõpetajatelt ning klassijuhatajalt.
4. Kui õpilast ja vanemat ei ole võimalik hindamisest teavitada Stuudiumi vahendusel, teavitab kool õpilast ja vanemat hindamisest paberil oleva dokumendi (hinneteleht) kätte toimetamise kaudu.
5. 1. ja 2. klassi õpilased saavad kolm korda õppeaastas trimestri- ja õppeaasta lõpus paberkandjal kirjeldava tagasiside enda õpitulemuste kohta. 3. kuni 9. klassi õpilased saavad õppeaasta lõpus tunnistuse kokkuvõtvate hinnetega ja kokkuvõtva tagasiside oma arengu kohta. 1. ja 2. trimestri lõpus otsustab paberil hinnetelehe väljastamise vajaduse klassijuhataja.

## **Teadmiste ja oskuste hindamise korraldus**

1. Õpilaste teadmisi ja oskusi hindab vastava õppeaine õpetaja õpilase suuliste vastuste (esituste), kirjalike ja praktiliste tööde ning praktiliste tegevuste alusel, arvestades õpilase teadmiste ja oskuste vastavust õppekavas esitatud nõuetele.
2. Trimestri algul teeb vastava õppeaine õpetaja õpilastele teatavaks õppeaine nõutavad teadmised ja oskused, nende hindamise aja ja vormi ning kokkuvõtvate hinnete kujunemise alused ning lisab selle Stuudiumis esimese tunni tunnikirjeldusesse.
3. Trimestri või poolaasta õpitulemuste omandamist kontrollivate kirjalike tööde (kontrolltööde) aeg kavandatakse kooskõlastatult teiste õppeainete õpetajatega ja registreeritakse Stuudiumis. Õppepäevas võib läbi viia ühe kontrolltöö. Kontrolltöö toimumise ajast teatatakse õpilastele vähemalt viis õppepäeva enne kontrolltöö toimumist. Õppenädalas võib läbi viia kuni kolm kontrolltööd. Kontrolltöid ei planeerita esmaspäevale ja reedele, samuti õppepäeva esimesele ning viimasele õppetunnile, välja arvatud juhul, kui õppeaine on tunniplaanis esmaspäeval ja reedel või ainult ühel neist päevadest või esimese või viimase tunnina.
4. Kui suulist vastust (esitust), kirjalikku või praktilist tööd, praktilist tegevust või selle tulemust on hinnatud hindega “2”, “1“ või “MA“, antakse õpilasele võimalus järele vastamiseks või järeltöö sooritamiseks. Õpetaja tagastab õpilasele hinnatud töö 10 tööpäeva jooksul.
5. Õpilasele, kellel on jäänud vajalik töö (kontrolltöö, praktiline töö, referaat jms) sooritamata, kantakse Stuudiumisse vastav märge “!”. Sellisel juhul annab aineõpetaja õpilasele võimaluse töö sooritamiseks kümne tööpäeva jooksul. Selle töö sooritamisel hindele „puudulik“ annab aineõpetaja õpilasele võimaluse ühekordseks järele vastamiseks või järeltöö sooritamiseks kümne tööpäeva jooksul pärast hindelise töö kättesaamist.
6. Õpilast, kes õpib individuaalse õppekava (edaspidi IÕK) järgi hinnatakse vastavalt IÕK-s ette nähtud hindamise korrale. IÕK järgi õppiva õpilase tööle märget “Hinnatud IÕK alusel” ei tehta.

## **Järelevastamise või järeltööde sooritamise toimumise kord**

1. Õpilasele antakse võimalus järele vastamiseks, kui tal on kohustuslik töö sooritamata, millest annab teavet märge „!“ Stuudiumis.
2. Õpilasele antakse võimalus järeltöö sooritamiseks, kui tema hinnatav tulemus on hinnatud hindega “2”, “1“ või “MA“,.
3. Järelevastamine ja järeltöö sooritamine toimub õpilase ja õpetaja vahel kokkulepitud ajal ja kohas üldjuhul 10 tööpäeva jooksul pärast töö kättesaamist.
4. Õpetaja ei arvesta hindamisel asjaoluga, et hinne on saadud järelevastamise või järeltöö kaudu. Järele vastamise või järeltöö sooritamise meetodi valib õpetaja lähtuvalt hinnatavast õpitulemusest.
5. Järeltöö hindamisel võib õpetaja hindamisskaalat muuta kuni 10% ulatuses.

## **Kokkuvõtva hindamise põhimõtted**

1. Kokkuvõttev hinne on õppeaine trimestri-, aasta-, ning kooliastmehinne.
2. 3. - 9. klassides pannakse välja õppeaine trimestri- või poolaastahinded ja aastahinne.
3. Kokkuvõttev hinne ei ole hinnete aritmeetiline keskmine.
4. Õpilasele, kes on koolist pikemat aega puudunud mõjuval põhjusel ja ei ole trimestri lõpuks nõutavaid hinnatavaid ülesandeid täitnud, kokkuvõtvat trimestri hinnet välja ei panda. Talle antakse võimalus need ülesanded täita õpetajaga kokkulepitud ajal õppeperioodi lõpuni. Õppeaine trimestri hinne pannakse välja pärast nõutavate ülesannete täitmist.
5. Kui õpilane jäetakse täiendavale õppetööle, pannakse õppeaine aastahinne või kooliastmehinne välja pärast täiendava õppetöö lõppu, arvestades täiendava õppetöö tulemusi.
6. Kui õpilasele on kehalises-kasvatuses meditsiiniliste näidustuste tõttu esitatud erinõudeid, kasutatakse hindamisel kokkuvõtva trimestri- ja aastahinde asemel hinnangut «arvestatud» ja «mittearvestatud».
7. Kui õpilane pole kokkuvõtva trimestri-, poolaasta-või aastahinde välja panemise ajaks sooritanud nõutavaid töid, muudetakse Stuudiumis märge „!“ hindeks “2“ või “MA“,, mis tähistab nõutavate teadmiste ja oskuste puudumist. Õpilasele, kelle trimestrihinne on “2”või “MA“, või on jäetud hinne välja panemata, määratakse tugisüsteem (näit. konsultatsiooni, õpiabi rühm, õpituba jms.) või koostatakse selles õppeaines individuaalne õppekava, et aidata omandada nõutavad teadmised ja oskused.
8. Õppeaine aastahinne pannakse välja trimestri või poolaastahinnete alusel.
9. Kui õppeaine trimestri- või poolaastahinne on jäänud välja panemata ja õpilane ei ole kasutanud võimalust järele vastata, arvestatakse aastahinde väljapanekul, õpilase vastaval trimestril või poolaastal omandatud teadmised ja oskused vastavad hindele “2” või“MA“.
10. Põhikooli loovtööd hindab komisjon vastavalt loovtööjuhendis kirjeldatud hindamismudelile.

## **Hinde vaidlustamine**

1. Esmased vaided hinnete ja hinnangute puhul lahedatakse aineõpetaja tasandil.
2. Kui õpilane ja õpetaja jäävad eri arvamusele hinde või hinnangu osas, siis peab teovõimetu õpilase lapsevanem esitama hiljemalt 30 päeva jooksul vaide direktorile.
3. Direktor korraldab vaidemenetluse ja teavitab õpilast vaideotsusest

## **Õpilase järgmisse klassi üleviimine**

1. Õppeperioodi jooksul omandamata jäänud õppekavaga nõutavate teadmiste ja oskuste omandamise toetamiseks võib õpilase jätta täiendavale õppetööle.
2. Täiendavale õppetööle jätmise otsustab õppenõukogu enne õppeperioodi lõppu.
3. Täiendav õppetöö viiakse läbi pärast õppeperioodi lõppu kuni 5-10 õppepäeva hiljemalt 25.augustiks.
4. Täiendavale õppetööle jäetud õpilane täidab õpetaja vahetul juhendamisel spetsiaalseid õppeülesandeid.
5. Täiendava õppetöö tulemusi kontrollitakse ja hinnatakse ning hinne kantakse Stuudiumisse.
6. Täiendavale õppetööle jäetakse põhikooli õpilane õppeainetes, milles tulenevalt trimestri või poolaastahinnetest tuleks välja panna aastahinne “2” või “MA“,.
7. Aastahinde väljapanekul arvestatakse täiendava õppetöö tulemusi.
8. Õpilase üleviimine järgmisse klassi või klassikursust kordama jätmine otsustatakse hiljemalt 31. augustiks kokkuvõtvate hinnete alusel.
9. Õpilane viiakse üle järgmisse klassi olenemata käitumise aastahindest.

## **9.8 Õpilase klassikursust kordama jätmine**

1. 1.-8.kl võib õppenõukogu põhjendatud otsusega erandjuhul jätta õpilase klassikursust kordama, kui õpilasel on kolmes või enamas õppeaines pandud välja aastahinne „puudulik“ või „mitte arvestatud“, täiendav õppetöö ei ole tulemusi andnud ning õppekavaga nõutavate õpitulemuste saavutamiseks ei ole otstarbekas rakendada individuaalset õppekava või muid koolis rakendatavaid tugisüsteeme. Õppenõukogu kaasab otsuse tegemisele õpilase või tema seadusliku esindaja.
2. Klassikursust ei jäeta kordama hariduslike erivajadustega õpilasi, kelle puhul rakendatakse koolivälise nõustamismeeskonna soovitusel tõhustatud- või erituge.

## **9.9 Põhikooli lõpetamine**

1. Põhikooli lõpetab õpilane:

* kelle viimased aastahinded on vähemalt „3“;
* kes on sooritanud kolmandas kooliastmes loovtöö;
* kes on sooritanud vähemalt 50% tulemusega eesti keele, matemaatika ja ühe valikeksami omal valikul.

1. Haridusliku erivajadusega õpilasele, kelle individuaalne õppekava sätestab teistsugused nõuded võrreldes riikliku õppekavaga, on lõpetamise aluseks individuaalse õppekava õpitulemuste saavutatus. Haridusliku erivajadusega õpilasel on õigus sooritada põhikooli lõpueksamid eritingimustel (ühtsete küsimustega põhikooli lõpueksamitöö kohandamine, abivahendite kasutamine, koolieksam vms) vastavalt haridus- ja teadusministri määrusega kehtestatud lõpueksamite korraldamise tingimustele ja korrale.
2. Põhikooli lõpetanuks võib õpilase või tema seadusliku esindaja kirjaliku avalduse alusel ja õppenõukogu otsusega pidada ning põhikooli lõputunnistuse anda õpilasele:

* kellel on üks „puudulik“ eksami- või viimane aastahinne;
* kellel on kahes õppeaines kummaski üks „2“-ga hinnatud eksami- või õppeaine viimane aastahinne.

## **Käitumise ja hoolsuse hindamine**

1. Käitumise (sh hoolsuse) hindamise eesmärk on:

* suunata õpilast järgima üldtunnustatud käitumis- ja kõlblusnorme;
* täitma kooli kodukorra nõudeid;
* motiveerida õpilast hoolikalt täitma õppeülesandeid.

1. Õpilane kaasatakse käitumise (hoolsuse) hindamisse, et arendada tema oskust eesmärke seada ning oma käitumist eesmärkide alusel hinnata.
2. Käitumise ( hoolsuse) kohta annab klassijuhataja iga esimese ja teise trimestri lõpul kirjaliku tagasiside õpilasele ja tema seaduslikule esindajale seadusliku esindaja elektronposti või e-kooli kaudu.
3. Tagasisides kirjeldatakse õpilase käitumise (hoolduse) tugevaid külgi ja vajakajäämisi ning ettepanekuid edaspidiseks tegevuseks, mis toetavad õpilase käitumise (hoolsuse) kujunemist.
4. Kui lapse seaduslik esindaja soovib tagasisidet mingil teisel viisil, siis teeb ta lapse klassijuhatajale kirjaliku avalduse, kuhu märgib, mis viisil ta tagasisidet soovib.
5. Õppeaasta lõpul antakse õpilasele käitumise ja hoolsuse hinnanguleht koos klassitunnistusega
6. Aineõpetajad edastavad elektronposti kaudu hinnangud õpilase käitumise (hoolsuse) kohta klassijuhatajale.

## **Lõppsätted**

1. Hindamisjuhend on kooli õppekava osa.
2. Kontrolli hindamisjuhendist kinnipidamise üle teostab õppe- ja arendusjuht.
3. Muudatused hindamisjuhendis tehakse vajadusel üks kord õppeaastas I trimestri jooksul.

# **10. ÕPILASTE JUHENDAMISE JA HARIDUSLIKE ERIVAJADUSTEGA ÕPILASTE ÕPPEKORRALDUSE PÕHIMÕTTED, TUGITEENUSTE RAKENDAMISE KORD**

1. Haridusliku erivajadusega õpilase õppe korraldamisel lähtutakse kaasava õppe põhimõtetest, mille kohaselt üldjuhul õpib haridusliku erivajadusega õpilane tavaklassis. Vajadusel rakendatakse õpet hariduslike erivajadustega õpilaste klassides või rühmades, mis on koolis lubatud kooli põhimäärusega.
2. Direktor on määranud haridusliku erivajadusega õpilase õppe koordineerija (edaspidi „HEVKO“), kelle ülesandeks on haridusliku erivajadusega õpilase õppe ja arengu toetamiseks vajaliku koostöö korraldamine tugispetsialistide ja õpetajate vahel ning andekate õpilaste korral kaasatakse koostöösse ka andeka õpilase juhendaja.
3. HEVKO toetab ja juhendab õpetajat haridusliku erivajaduse väljaselgitamisel ning teeb õpetajale, vanemale ja direktorile ettepanekuid edaspidiseks pedagoogiliseks tööks, koolis pakutavate õpilase arengut toetavate meetmete rakendamiseks või täiendavate uuringute läbiviimiseks, tehes selleks koostööd õpetajate ja tugispetsialistidega.
4. Direktori või HEVKO otsusel võib haridusliku erivajadusega õpilasele rakendada põhikooli- ja gümnaasiumiseaduses § 48 sätestatud järgmisi meetmeid, mille rakendamise eeldusena ei ole ette nähtud nõustamiskomisjoni soovitust:

* tugispetsialisti teenus,
* individuaalse õppekava rakendamine,
* vanema nõusolekul õpilase üleviimine hariduslike erivajadustega õpilaste õppe paremaks korraldamiseks moodustatud rühma või klassi.

1. Kui õpilase hariduslik erivajadus tuleneb tema andekusest, tagatakse talle individuaalse õppekava rakendamine ning vajaduse korral täiendav juhendamine aineõpetajate poolt või teiste vastava valdkonna spetsialistide poolt haridusprogrammide või teiste haridusasutuste kaudu.
2. Meetme rakendamise perioodil jälgivad õpilasega tegelevad õpetajad ja tugispetsialistid õpilase arengut ja toimetulekut.
3. Meetmete rakendamise tulemuslikkuse hindamiseks kirjeldavad kõik meetme rakendamisel osalenud õpetajad vähemalt kord õppeaastas õpilase arengut ja toimetulekut ning esitavad omapoolsed soovitused.
4. Meetmete rakendamise perioodi lõpul hindab HEVKO koostöös õpetajatega meetme tulemuslikkust ning teeb ettepanekud vanemale ja vajaduse korral kooli direktorile edasisteks tegevusteks: meetme rakendamise lõpetamine; meetme rakendamise jätkamine samal või tõhustatud viisil; meetme vahetamine või muu meetme lisamine; täiendavate uuringute teostamine, eriarsti, erispetsialisti või nõustamiskomisjoni poole pöördumise soovitamine.
5. Haridusliku erivajaduse tuvastamiseks läbiviidud pedagoogilis-psühholoogilise hindamise tulemused, õpetajate täiendavad tähelepanekud ja soovitused õpilase tugevate ja arendamist vajavate külgede kohta, tugispetsialistide soovitused, testimiste ja uuringute tulemused ning nõustamiskomisjoni soovitused õppe korraldamiseks ja sellest tulenevalt õpilasele rakendatud meetmed dokumenteeritakse haridusliku erivajadusega õpilase arengu ja toimetuleku jälgimiseks koostatud individuaalse arengu jälgimise kaardil. Individuaalse arengu jälgimise kaardi koostamise ja täitmise eest vastutavad isikud koolis määrab direktor.
6. Põhikooli riiklikus õppekavas § 17 sätestatud tingimustel ja korras kohaldatakse hariduslike erivajadustega õpilastele põhikooli riiklikus õppekavas § 17 lubatud erisusi:
7. kui põhikooli klassis õpib välisriigist saabunud õpilane, kelle eestikeelse õppe kogemus põhikoolis on olnud lühem kui kuus õppeaastat, võib kool õpilase või piiratud teovõimega õpilase puhul vanema nõusolekul eesti keele õpet korraldada individuaalse ainekava alusel;
8. hariduslike erivajadustega õpilasele koostatakse vastavalt vajadusele individuaalne õppekava.

## **10.1 Individuaalse õppekava koostamine või muu tugisüsteemi määramine õpilasele, et aidata omandada nõutavad teadmised ja oskused**

1. Individuaalse õppekava määramisel ja koostamisel lähtutakse põhikooli- ja gümnaasiumiseaduses § 18 sätestatust, põhikooli riiklikus õppekavas § 17 lõikes 4 ja § 22 lõikes 7 sätestatust sätestatust. Muu tugisüsteem määratakse õpilasele põhikooli riiklikus õppekavas § 22 lõikes 7 sätestatud tingimustel.
2. Individuaalse õppekava rakendamine tugimeetmena põhikooli- ja gümnaasiumiseaduses § 58 lõikes 3 sätestatud tähenduses toimub põhikooli- ja gümnaasiumiseaduses § 58 lõigetes 1 kuni 9 ja § 12 lõikes 1 sätestatud tingimustel ja korras.
3. Õpilane viiakse individuaalsele õppekavale üle Vabariigi Valitsuse 5. augusti 2004. a määruse nr 265 „Eesti Hariduse Infosüsteemi asutamine ning põhimäärus“ § 28 punkti 6 alusel, mille kohaselt individuaalsele õppekavale üleviimine vormistab direktor. Haridus- ja teadusministri 25. augusti 2010. a määruse nr 52 „Kooli õppe- ja kasvatusalastes kohustuslikes dokumentides esitatavad andmed ning dokumentide täitmise ja pidamise kord“ § 6 lõike 2 kohaselt märgitakse õpilasraamatu õpilase leheküljele andmed individuaalse õppekava rakendamise kohta. Haridus-ja teadusministri 25. augusti 2010. a määruse nr 52 § 12 lõike 7 kohaselt individuaalse õppekava alusel õppiv õpilane kantakse klassipäeviku üldnimekirja vastava märkega.

# **11. KARJÄÄRIÕPE, SH KARJÄÄRIINFO JA KARJÄÄRINÕUSTAMINE**

1. Põhikoolis toimub karjääriõpe läbiva teema „Elukestev õpe ja karjääri planeerimine“ käsitlemise kaudu. Läbiva teema „Elukestev õpe ja karjääri planeerimine" sisu ja eesmärke arvestatakse kooli õpikeskkonna kujundamisel koolis ja õppetunnis. Sellest lähtudes tuuakse aineõppesse sobivad teemakäsitlused, näited ja meetodid, viiakse koos läbi aineteüleseid, klassidevahelisi ja ülekoolilisi projekte. Tunnivälise tegevuse käigus saavad õpilased projektipäevade, õppekäikude jms raames toetust karjääriotsuste ja eneseteostuse planeerimiseks.
2. 8. ja 9.klassis on valikaine karjääriõpetus.
3. Karjääriinfot edastavad, karjääriõpet ja karjääriõppega seotud üritusi korraldavad klassijuhatajad, aineõpetajad ja huvi- ja projektijuht.
4. Karjääriteenuste kättesaadavus tagatakse õpilaste teavitamise kaudu edasiõppimisvõimalustest ja tööturu üldistest suundumustest:

* karjääriõpetuse tundides 8. ja 9.klassis;
* ainetundides läbiva teema „Elukestev õpe ja karjääri planeerimine" käsitlemisel;
* erinevate ürituste kaudu (Teadlaste Öö, haridusmessid Teeviit, Intellektika jms);
* edasiõppimist tutvustavate õppepäevade kaudu nii koolis kui väljapool kooli.

1. Karjääriõppe hulka kuulub ka karjääri- ja tööteemalise kirjanduse soovitamine ning kataloogide tutvustamine edasiõppimise või õppekavavälise õppimise võimaluste kohta aineõpetajate tasandil.
2. Karjääriteenuse osutamiseks tehakse koostööd Töötukassaga.

# **12. ÕPILASE JA VANEMA TEAVITAMINE NING NÕUSTAMINE**

1. Õpilase ja vanemate teavitamine toimub kooli kodukorras sätestatud korra kohaselt vastavalt põhikooli- ja gümnaasiumiseaduse § 55 ning avaliku teabe seaduses ja haldusmenetlusseaduses sätestatule.
2. Kool tagab õpilasele ning vanematele teabe kättesaadavuse õppe ja kasvatuse korralduse kohta ning juhendamise ja nõustamise õppetööd käsitlevates küsimustes.
3. Peamised õppeteemad, vajalikud õppevahendid, hindamise korraldus ja planeeritavad üritused tehakse õpilasele teatavaks iga õppeperioodi algul.
4. Õpilaste ja vanemate teavitamiseks kasutatakse eelistatult järgmisi vahendeid:

1) kooli kodulehekülg;

2) e-päevik Stuudium;

3) e-kirjad;

4) telefon.

1. Kord aastas õppeaasta alguses toimub koolis lastevanemate üldkoosolek. Õpilase ja tema vanemate esimene koostööpartner koolis on klassijuhataja, kelle juhtimisel kujundatakse välja informatsiooni jagamise kultuur.
2. Vähemalt kord aastas viib klassijuhataja iga õpilasega läbi arenguvestluse, millel piiratud teovõimega õpilase puhul osaleb ka lapsevanem.

# **13. ÕPETAJATE KOOSTÖÖ JA TÖÖ PLANEERIMISE PÕHIMÕTTED**

1. Õpetajate koostöö eesmärgiks on õppekavas kirjeldatud taotletavate õpitulemusteni/pädevusteni jõudmine õppe- ja kasvatustegevuse kaudu, lähtudes õpiväljunditest, etteantud ajast, õppekavas kirjeldatud õppesisust ja õpitegevusest.
2. Õpetaja töö planeerimine toimub kooli õppekava alusel lähtudes põhikooli riiklikus õppekavas sätestatud üldistest põhimõtetest õppe- ja kasvatustegevuse kavandamisele ja korraldamisele.
3. Väljundipõhises õppes on õpetaja pädevuses otsustada, mil määral ta soovib enda tegevust kavandades seda kirjeldada taasesitatavas vormis, mis esitatakse e-päevikus.
4. Kuna õpiväljundid on riiklikul tasandil kirjeldatud ning kavandatud on ka õppeaine sisu ning osaliselt õppemetoodika, siis õpetajal tuleb mõelda, kui palju õpilasel kulub aega iga õpiväljundi saavutamiseks. Õpetajal tuleb tagada õpiväljundite sidusus õppetöö mahu ja õppekorraldusega. Muu sidusus on tagatud põhikooli riikliku õppekava täitmisega.
5. Kavandamise aluseks on see, kui palju keskmine õpilane suudab kindla ajavahemiku jooksul õppida. Arvestuslik õppeaeg on tundide hulk, mida keskmine õpilane õpiväljundini jõudmiseks eeldatavalt vajab. Arvestuslikku õppeaega mõjutavad õpilase varasemad kogemused, teadmised, oskused jms.
6. Töömahu arvestamisel tuleb arvesse võtta õpilaste tegevus ja hindamise meetodid. Õpilasele õpiväljundite omandamiseks etteantud ajahulk on määratletud õigusaktidega ning tunnijaotusplaaniga. Üldiselt on õpilase õppetöö koormus vähem kui 8 tundi päevas.
7. Väljundipõhises õppes toimub õppeprotsessi kavandamine selliselt, et esmalt määratletakse eesmärgid, mida õppimise ja õpetamise kaudu soovitakse saavutada, seejärel kavandatakse, kuidas eesmärkide saavutatust hinnata ja alles seejärel konkretiseeritakse õppesisu ja – meetodid

# **14. KOOLI ÕPPEKAVA UUENDAMINE JA TÄIENDAMINE**

## **14.1 Kooli õppekava muutmise algatamine**

1. Kooli pidaja koostöös direktoriga otsustab õppekava uuendamise või täiendamise vajaduse kaalutluse alusel.
2. Kui kooli õppekava uuendamise või täiendamise vajadus on tingitud muudatustest õigusaktides või tuleneb vajadusest ajakohastada, siis algatab kooli õppekava muutmise direktor.

## **14.2 Kooli õppekava muudatuste ettevalmistamine**

1. Kui direktor või kooli pidaja on otsustanud kooli õppekava uuendamise ja täiendamise vajaduse, siis lähtudes põhikooli- ja gümnaasiumiseaduse § 17 lõikest 2 kehtestab kooli õppekava direktor.
2. Kooli õppekava ja selle muudatused esitatakse enne kehtestamist arvamuse andmiseks kooli hoolekogule, õpilasesindusele ja õppenõukogule.
3. Kooli õppekava vormistatakse kooli õppekava uuendamise või täiendamise eelnõuna. Kooli õppekava uuendamise või täiendamise eelnõu peab olema kooskõlas kehtivate õigusaktidega.